CELEX: 52015PC0375
Language: el
Date: 2015-07-31
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για τον καθορισμό της θέσης της Ευρωπαϊκής Ένωσης όσον αφορά απόφαση της μεικτής επιτροπής, η οποία συγκροτήθηκε στο πλαίσιο της συμφωνίας μεταξύ της Ευρωπαϊκής Ένωσης και της Δημοκρατίας της Αρμενίας σχετικά με την απλούστευση της έκδοσης θεωρήσεων, για τη θέσπιση του εσωτερικού κανονισμού της

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 31.7.2015
            COM(2015) 375 final
            2015/0164(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τον καθορισμό της θέσης της Ευρωπαϊκής Ένωσης όσον αφορά απόφαση της μεικτής επιτροπής, η οποία συγκροτήθηκε στο πλαίσιο της συμφωνίας μεταξύ της Ευρωπαϊκής Ένωσης και της Δημοκρατίας της Αρμενίας σχετικά με την απλούστευση της έκδοσης θεωρήσεων, για τη θέσπιση του εσωτερικού κανονισμού της
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               Η συμφωνία μεταξύ της Ευρωπαϊκής Ένωσης και της Αρμενίας σχετικά με την απλούστευση της έκδοσης θεωρήσεων τέθηκε σε ισχύ την 1η Ιανουαρίου 2014. Η συμφωνία θέσπισε, με βάση την αμοιβαιότητα, δεσμευτικά από νομική άποψη δικαιώματα και υποχρεώσεις με σκοπό την απλούστευση της διαδικασίας έκδοσης θεωρήσεων για τους Αρμένιους πολίτες. Το άρθρο 12 της εν λόγω συμφωνίας προβλέπει τη σύσταση μεικτής επιτροπής επιφορτισμένης με την παρακολούθηση της εφαρμογής της συμφωνίας. Σύμφωνα με την παράγραφο 4 του εν λόγω άρθρου, η επιτροπή θεσπίζει τον εσωτερικό της κανονισμό.
            
            
               Ο εσωτερικός κανονισμός προσδιορίζει τις οργανωτικές λεπτομέρειες σχετικά με τις συνεδριάσεις και τις εργασίες της επιτροπής.
            
            
               2.ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ
            
            
               Ο εσωτερικός κανονισμός που προσαρτάται στην παρούσα πρόταση απόφασης του Συμβουλίου, συμφωνήθηκε με την αρμενική πλευρά κατά την πρώτη συνεδρίαση της επιτροπής. Στις 10 Νοεμβρίου 2014, η Επιτροπή ζήτησε επίσημα τη γνώμη της ομάδας «Θεωρήσεις» σχετικά με το σχέδιο εσωτερικού κανονισμού της μεικτής επιτροπής ΕΕ-Αρμενίας για την απλούστευση της έκδοσης θεωρήσεων, η οποία δεν προέβη σε οποιοδήποτε σχόλιο. Το κείμενο του εσωτερικού κανονισμού συντάχθηκε με βάση παρόμοια έγγραφα που έχουν ήδη εγκριθεί από την Επιτροπή στο πλαίσιο άλλων ισχυουσών ενωσιακών συμφωνιών απλούστευσης της έκδοσης θεωρήσεων (ιδίως με τη Ρωσία, την Ουκρανία, τη Μολδαβία και τη Γεωργία).
            
            
            
               3. ΟΙΚΟΝΟΜΙΚΕΣ ΚΑΙ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               Η παρούσα πρόταση δεν έχει καμία επίπτωση στον προϋπολογισμό της ΕΕ.
            
            
               2015/0164 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               για τον καθορισμό της θέσης της Ευρωπαϊκής Ένωσης όσον αφορά απόφαση της μεικτής επιτροπής, η οποία συγκροτήθηκε στο πλαίσιο της συμφωνίας μεταξύ της Ευρωπαϊκής Ένωσης και της Δημοκρατίας της Αρμενίας σχετικά με την απλούστευση της έκδοσης θεωρήσεων, για τη θέσπιση του εσωτερικού κανονισμού της
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 77 παράγραφος 2 στοιχείο α) σε συνδυασμό με το άρθρο 218 παράγραφος 9 ,
            
            
               Έχοντας υπόψη την απόφαση του Συμβουλίου, της 22ας Οκτωβρίου 2013 (2011/628/ΕΕ), για τη σύναψη της συμφωνίας μεταξύ της Ευρωπαϊκής Ένωσης και της Δημοκρατίας της Αρμενίας σχετικά με την απλούστευση της έκδοσης θεωρήσεων
                  1
               ,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)η συμφωνία μεταξύ της Ευρωπαϊκής Ένωσης και της Δημοκρατίας της Αρμενίας σχετικά με την απλούστευση της έκδοσης θεωρήσεων
                  2
                («η συμφωνία») τέθηκε σε ισχύ την 1η Ιανουαρίου 2014,
            
         
         
            
               (2)το άρθρο 12 της συμφωνίας προβλέπει τη συγκρότηση μεικτής επιτροπής («η επιτροπή»),
            
            
               (3)το άρθρο 12 παράγραφος 4 της συμφωνίας ορίζει ότι η μεικτή επιτροπή θεσπίζει τον εσωτερικό της κανονισμό, 
            
            
               (4)ως εκ τούτου, είναι σκόπιμο να καθοριστεί η θέση της Ένωσης όσον αφορά τον εσωτερικό κανονισμό που θα θεσπιστεί από την εν λόγω επιτροπή,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               1. Το σχέδιο απόφασης της μεικτής επιτροπής, το οποίο προσαρτάται στην παρούσα απόφαση, συνιστά τη θέση της Ευρωπαϊκής Ένωσης στο πλαίσιο της επιτροπής που συγκροτήθηκε δυνάμει του άρθρου 12 της συμφωνίας μεταξύ της Ευρωπαϊκής Ένωσης και της Αρμενίας σχετικά με την απλούστευση της έκδοσης θεωρήσεων, όσον αφορά τη θέσπιση του εσωτερικού κανονισμού.
            
            
               2. Οι εκπρόσωποι της Ένωσης στη μεικτή επιτροπή μπορούν να συμφωνήσουν σε ελάσσονες τεχνικές διορθώσεις στο σχέδιο απόφασης χωρίς περαιτέρω απόφαση του Συμβουλίου.
            
            
               Άρθρο 2
            
            
               Η παρούσα απόφαση τίθεται σε ισχύ την ημέρα δημοσίευσής της στην Επίσημη Εφημερίδα της Ευρωπαϊκής Ένωσης.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  ΕΕ L 289 της 31.10.2013, σ. 1.
               
               
                  
                     (2)
                  ΕΕ L 289 της 31.10.2013, σ. 2.
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 31.7.2015
            COM(2015) 375 final
            ΠΑΡΑΡΤΗΜΑ
            της πρότασης
            ΑΠΟΦΑΣΗΣ ΤΟΥ ΣΥΜΒΟΥΛΙΟΥ
            για τον καθορισμό της θέσης της Ευρωπαϊκής Ένωσης όσον αφορά απόφαση της μεικτής επιτροπής, η οποία συγκροτήθηκε στο πλαίσιο της συμφωνίας μεταξύ της Ευρωπαϊκής Ένωσης και της Δημοκρατίας της Αρμενίας σχετικά με τη διευκόλυνση της έκδοσης θεωρήσεων, για τη θέσπιση του εσωτερικού κανονισμού της
            
               
         
         
            
               ΠΑΡΑΡΤΗΜΑ
            
            
               ΑΠΟΦΑΣΗ ΑΡΙΘ. …/2015 ΤΗΣ ΜΕΙΚΤΗΣ ΕΠΙΤΡΟΠΗΣ ΣΧΕΤΙΚΑ ΜΕ ΤΗΝ ΑΠΛΟΥΣΤΕΥΣΗ ΤΗΣ ΕΚΔΟΣΗΣ ΘΕΩΡΗΣΕΩΝ ΠΟΥ ΣΥΓΚΡΟΤΗΘΗΚΕ ΑΠΟ ΤΗ ΣΥΜΦΩΝΙΑ ΜΕΤΑΞΥ ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΙ ΤΗΣ ΔΗΜΟΚΡΑΤΙΑΣ ΤΗΣ ΑΡΜΕΝΙΑΣ ΣΧΕΤΙΚΑ ΜΕ ΤΗΝ ΑΠΛΟΥΣΤΕΥΣΗ ΤΗΣ ΕΚΔΟΣΗΣ ΘΕΩΡΗΣΕΩΝ
            
            
               της...... 2015
            
            
               όσον αφορά τη θέσπιση του εσωτερικού κανονισμού της,
            
            
               (…/…/…)
            
            
            
               Η ΜΕΙΚΤΗ ΕΠΙΤΡΟΠΗ,
            
            
               Έχοντας υπόψη τη συμφωνία μεταξύ της Ευρωπαϊκής Ένωσης και της Δημοκρατίας της Αρμενίας σχετικά με την απλούστευση της έκδοσης θεωρήσεων (εφεξής «η συμφωνία»), και ιδίως το άρθρο 12 παράγραφος 4,
            
            
               εκτιμώντας το γεγονός ότι η συμφωνία αυτή άρχισε να ισχύει την 1η Ιανουαρίου 2014,
            
            
               ΑΠΟΦΑΣΙΖΕΙ ΝΑ ΕΓΚΡΙΝΕΙ ΤΟΝ ΑΚΟΛΟΥΘΟ ΕΣΩΤΕΡΙΚΟ ΚΑΝΟΝΙΣΜΟ
            
            
               Άρθρο 1
            
            
               Προεδρία
            
            
               Η προεδρία της μεικτής επιτροπής για την απλούστευση της έκδοσης θεωρήσεων ασκείται από κοινού από έναν αντιπρόσωπο της Ευρωπαϊκής Ένωσης και έναν αντιπρόσωπο της Δημοκρατίας της Αρμενίας.
            
            
               Άρθρο 2
            
            
               Καθήκοντα της μεικτής επιτροπής
            
            
               1)Σύμφωνα με το άρθρο 12 παράγραφος 2 της συμφωνίας, η μεικτή επιτροπή για την απλούστευση της έκδοσης θεωρήσεων έχει ιδίως τα ακόλουθα καθήκοντα:
            
            
               α)να παρακολουθεί την εφαρμογή της παρούσας συμφωνίας·
            
            
               β)να προτείνει τροποποιήσεις ή προσθήκες στη συμφωνία·
            
            
               γ)να διευθετεί τις διαφορές που προκύπτουν από την ερμηνεία ή την εφαρμογή των διατάξεων της παρούσας συμφωνίας.
            
         
         
            
               2)Η μεικτή επιτροπή για την απλούστευση της έκδοσης θεωρήσεων μπορεί να συμφωνήσει σχετικά με συστάσεις που περιλαμβάνουν κατευθυντήριες γραμμές ή «βέλτιστες πρακτικές» προκειμένου να συμβάλει στην εφαρμογή της συμφωνίας.
            
            
            
               Άρθρο 3
            
            
               Συνεδριάσεις
            
            
               1)Η μεικτή επιτροπή για την απλούστευση της έκδοσης θεωρήσεων συνέρχεται, όταν κρίνεται αναγκαίο, μετά από αίτηση ενός εκ των μερών και τουλάχιστον άπαξ ετησίως.
            
            
               2)Τα μέρη αναλαμβάνουν εκ περιτροπής τη διοργάνωση της συνεδρίασης εκτός αν συμφωνηθεί διαφορετικά. 
            
            
               3)Οι συνεδριάσεις της μεικτής επιτροπής για την απλούστευση της έκδοσης θεωρήσεων συγκαλούνται από τους συμπροέδρους. 
            
            
               4)Οι συμπρόεδροι καθορίζουν μια ημερομηνία διεξαγωγής της συνεδρίασης και ανταλλάσσουν τα απαιτούμενα έγγραφα εγκαίρως, ώστε να υπάρξει κατάλληλη προετοιμασία, ει δυνατόν, δεκατέσσερις ημέρες πριν από τη συνεδρίαση.
            
            
               5)Το μέρος που φιλοξενεί τη συνεδρίαση αναλαμβάνει να τακτοποιήσει τα θέματα διοικητικής μέριμνας.
            
            
               Άρθρο 4
            
            
               Αντιπροσωπείες
            
            
               1)Τα μέρη γνωστοποιούν αμοιβαία, τουλάχιστον επτά ημέρες πριν από τη συνεδρίαση, τη σύνθεση των αντιπροσωπειών τους. 
            
            
               2)Η Ευρωπαϊκή Ένωση εκπροσωπείται από την Ευρωπαϊκή Επιτροπή, η οποία επικουρείται από εμπειρογνώμονες των κρατών μελών.
            
            
               Άρθρο 5
            
            
               Ημερήσια διάταξη των συνεδριάσεων
            
            
               1)Για κάθε συνεδρίαση συντάσσεται προσωρινή ημερήσια διάταξη από τους συμπροέδρους, το αργότερο δεκατέσσερις ημέρες πριν από την συνεδρίαση. Η προσωρινή ημερήσια διάταξη περιλαμβάνει τα θέματα για τα οποία έχει ληφθεί αίτηση συμπερίληψής τους στην ημερήσια διάταξη από έναν από τους συμπροέδρους, το αργότερο δεκατέσσερις ημέρες πριν από τη συνεδρίαση.
            
            
               2)Κάθε μέρος μπορεί να προσθέσει θέματα στην προσωρινή ημερήσια διάταξη οποιαδήποτε στιγμή πριν από τη συνεδρίαση, με τη συμφωνία του άλλου μέρους. Τα αιτήματα για την προσθήκη θεμάτων στην προσωρινή ημερήσια διάταξη αποστέλλονται εγγράφως και ικανοποιούνται στο μέτρο του δυνατού. 
            
            
               3)Η τελική ημερήσια διάταξη εγκρίνεται από τους συμπροέδρους στην αρχή κάθε συνεδρίασης. Θέμα άλλο από αυτά που περιέχονται ήδη στην προσωρινή ημερήσια διάταξη μπορεί να συμπεριληφθεί εκ των υστέρων, εφόσον τα μέρη συμφωνούν, και ικανοποιείται στο μέτρο του δυνατού.
            
            
               Άρθρο 6
            
            
               Πρακτικά της συνεδρίασης
            
         
         
            
               1)Προσχέδιο των πρακτικών καταρτίζεται το συντομότερο δυνατόν από τον συμπρόεδρο που συγκαλεί τη συνεδρίαση.
            
            
               2)Τα πρακτικά, κατά γενικό κανόνα, αναφέρουν, για κάθε θέμα της ημερησίας διάταξης:
            
            
               α)τα έγγραφα που υποβλήθηκαν στη μεικτή επιτροπή για την απλούστευση της έκδοσης θεωρήσεων·
            
            
               β)τις δηλώσεις που ζήτησε να καταχωρηθούν κάποιο εκ των μερών· και
            
            
               γ)τις αποφάσεις που ελήφθησαν, τις συστάσεις που έγιναν και τα συμπεράσματα που εγκρίθηκαν για ένα συγκεκριμένο θέμα.
            
            
               3)Τα πρακτικά περιλαμβάνουν επίσης τον κατάλογο των συμμετεχόντων κάθε αντιπροσωπείας, με ένδειξη του υπουργείου, της υπηρεσίας ή του οργανισμού που εκπροσωπούν.
            
            
               4)Τα πρακτικά εγκρίνονται από τη μεικτή επιτροπή για την απλούστευση της έκδοσης θεωρήσεων κατά την επόμενη συνεδρίασή της.
            
            
               Άρθρο 7
            
            
               Αποφάσεις και συστάσεις της μεικτής επιτροπής για την απλούστευση της έκδοσης θεωρήσεων
            
            
               1)Η μεικτή επιτροπή για την απλούστευση της έκδοσης θεωρήσεων λαμβάνει τις αποφάσεις της με συμφωνία αμφοτέρων των μερών.
            
            
               2)Οι αποφάσεις της μεικτής επιτροπής για την απλούστευση της έκδοσης θεωρήσεων φέρουν την επικεφαλίδα «απόφαση» και ακολουθεί ο αύξων αριθμός και περιγραφή του θέματός τους. Αναγράφεται επίσης η ημερομηνία έναρξης ισχύος της απόφασης. Οι αποφάσεις υπογράφονται από αντιπροσώπους της μεικτής επιτροπής για την απλούστευση της έκδοσης θεωρήσεων που εξουσιοδοτούνται να ενεργούν εξ ονόματος των μερών. Οι αποφάσεις συντάσσονται εις διπλούν και κάθε απόδοση είναι εξίσου αυθεντική.
            
            
               3)Οι παράγραφοι 1 και 2 εφαρμόζονται mutatis mutandis στις συστάσεις της μεικτής επιτροπής για την απλούστευση της έκδοσης θεωρήσεων.
            
            
               Άρθρο 8
            
            
               Δαπάνες
            
            
               1)Κάθε μέρος αναλαμβάνει τις δαπάνες που προκύπτουν από τη συμμετοχή του στις συνεδριάσεις της μεικτής επιτροπής για την απλούστευση της έκδοσης θεωρήσεων, συμπεριλαμβανομένων των δαπανών προσωπικού, ταξιδίου και παραμονής καθώς και των εξόδων ταχυδρομείου και τηλεπικοινωνιών.
            
            
               2)Άλλες δαπάνες που συνδέονται με τη διοργάνωση των συνεδριάσεων αναλαμβάνονται από το μέρος που φιλοξενεί τη συνεδρίαση.
            
            
            
               Άρθρο 9
            
            
               Διοικητικές διαδικασίες
            
            
               1)Οι συνεδριάσεις της μεικτής επιτροπής για την απλούστευση της έκδοσης θεωρήσεων δεν είναι δημόσιες, εκτός αν αποφασισθεί άλλως.
            
         
         
            
               2)Τα πρακτικά και τα άλλα έγγραφα της μεικτής επιτροπής για την απλούστευση της έκδοσης θεωρήσεων θεωρούνται εμπιστευτικά.
            
            
               3)Συμμετέχοντες άλλοι, εκτός των αξιωματούχων των μερών και των κρατών μελών μπορούν να προσκαλούνται μετά από συμφωνία των συμπροέδρων ενώ υπόκεινται στις ίδιες απαιτήσεις ως προς την εμπιστευτικότητα.
            
            
               4)Τα μέρη μπορούν να διοργανώνουν δημόσιες συναντήσεις ενημέρωσης ή να ενημερώνουν με άλλο τρόπο το ενδιαφερόμενο κοινό σχετικά με τα αποτελέσματα των συνεδριάσεων της μεικτής επιτροπής.
            
            
               Για την Ευρωπαϊκή Ένωση
                     Για τη Δημοκρατία της Αρμενίας
            
            
               ΚΟΙΝΗ ΔΗΛΩΣΗ ΠΟΥ ΠΡΟΣΑΡΤΑΤΑΙ ΣΤΟΝ ΕΣΩΤΕΡΙΚΟ ΚΑΝΟΝΙΣΜΟ ΤΗΣ ΜΕΙΚΤΗΣ ΕΠΙΤΡΟΠΗΣ ΓΙΑ ΤΗ ΔΙΑΧΕΙΡΙΣΗ ΤΗΣ ΣΥΜΦΩΝΙΑΣ ΜΕΤΑΞΥ ΕΥΡΩΠΑΪΚΗΣ ΕΝΩΣΗΣ ΚΑΙ ΑΡΜΕΝΙΑΣ ΓΙΑ ΤΗΝ ΑΠΛΟΥΣΤΕΥΣΗ ΤΗΣ ΕΚΔΟΣΗΣ ΘΕΩΡΗΣΕΩΝ
            
            
               Για να εξασφαλίσουν την αδιάκοπη, εναρμονισμένη και ορθή εφαρμογή της συμφωνίας, η Δημοκρατία της Αρμενίας, η Ευρωπαϊκή Επιτροπή και τα κράτη μέλη πραγματοποιούν ανεπίσημες επαφές ενδιαμέσως των επίσημων συνεδριάσεων της μεικτής επιτροπής, για να ασχοληθούν με επείγοντα ζητήματα. Κατά την επόμενη συνεδρίαση της μεικτής επιτροπής, θα καταρτισθεί έκθεση σχετικά με αυτά τα ζητήματα και τις ανεπίσημες επαφές.